eo eo eo eo eo eu eo eo eo oc eo eo eo eo eo it sk eo eo eo eo eo eo eo eo eo eo fr pt uk pt nl br es pt tl zh ja eo fr eo eu eu eu eu eu ca eu eu nl eu eu eu eo eo pt eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eu eo eo jbo eu eu eo it th eo pt eu eo it fi eo it nl tr eu eu ca pt eo jbo eu eu eo eu eu eo eu nl eo en de eo it de tr eu eu eu eo eo jbo en ca eo uk de eo en eu eo pt es eo eo eu tr eo nl it eo eo jbo en de eo eu eu eo id ia eo eu eu eo eu eu tr eu it ca nl eo jbo sl ca eo eu eu eo br hbs_lat eo br eu eo eu eu tr br eu eo eo vo eo eo eo pl jbo eu eu ms id eo eu eu ms ms eo eu eu eu eu eo id eu it en eo eu eu de eu tr eu eu bar eu pl eo eo eo eo jbo tr it hu hbs_lat eo tr eu hu hu eo tr io en it eo tr lt ro it eo it eu hu eu tr tr mk nl it eo eo ms hu eo eo eo eo eo jbo en eu eu en eu eu eo nl en eu eu en eu eo eu eu fr sw eu eu eo en id eu en eu eu eo fr en eu eu en eu tr en eu eu eu eu eu ms ar eo eo ar eo eo jbo en pt eu en eu en eo ca en eu ceb en en eo eu eu eu ceb eu eu eo en gl en en eu it eo eu en it eu en eu tr eu eu eu eu eu eu eo eo ms eo eo eo eo eo eo jbo en ro en en it en eo de en nl ca en es eo fr mk es hbs_lat it de eo en uz hbs_lat en te ast eo eu en eu fr en eu tr en pt en de it it ms eo eo eo eo eo eo jbo en eu eu en eu eu eo eu en eu eu en eu eo eu eu eu eu eu it eo en eu hbs_lat en eu uk eo eu en eu eu en eu tr eu eu eu eu eu eu ms eo eo eo eo eo eo jbo en ro en en eu de eo es en pl eu en sv eo br en it hbs_lat eu li eo en tr de en eu de eo eu en nl eu en nl tr br eu nl sv eu nl ms eo eo eo eo eo eo jbo en eu de en eu de eo ja en eo eu en nl eo eu eu eu eu eu eu eo en eu es en eu de eo eu en nl nl en nl tr eu eu eu eu eu nl eo eo eo eo eo en en en en en en eu fr fi en sv oc en eu en fr eu ja es en de en fr ca en de sk de nl en fr it fr en en fr eu es eu en fr eu nb ca en sv nl fr sv en de hy de en eu de en hbs_lat de sv eu de de eu de de eu de fr it fr en eu de fr eu de it nl de fr en de de lt fr fr eu fr fr es fr fr eu fr fr nl de fr en fr fr eu de fr eu de fr nl de en en de fr pt de de eu de da pt de da en de da pt de da hu da nb sv en en en en eo eo eo eo eo eo eo eo eu de eo eo eo eo es eo eo eo eo eo eo eo eo es eo eo eo eo eo eo eo eo eo eo eo eo eo en eo es fr es fr eo eo eo fr eo it it eo eo it eo ca eu eo eo eo eo eo de bar eo eo eo eo eo id eu eu eu eo nl eo eo eu eo eo pl eo eo eo eo eo eo eu eu eo eo eo eu eo eo eo eo eu eo eo eo fi eu eu eo eu eo eo uz eo eo eu eo eo eo eo eo eo eo eo eo eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo nl de am an ar arz en az ku de en ru sv bg br hbs_lat ca id it it hbs_lat vi cy da de fr hsb el en es et eu ast fa fi et fr da en fy de gd lt gn de ku he hi tl hbs_lat it hu hy it id en es is it ja jv ka az kk ko ku sk pl it it it nl lt lv en mr ms mzn ceb af nl nb nb fr it ta id pl pms pnb pt io ro ru bxr es jbo en sv hbs_lat en sk sl sq hbs_lat nl sv hu en ta en en th tr oc ug fy ur fr vi ceb zh xmf he zh zh fr zh eo eo eo eo eo eo eo eo eo
El Vikipedio, la libera enciklopedio
"Eŭskio": Hispanio (Eŭska Aŭtonoma Komunumo, Navaro), Francio (Nord-Eŭskio en Pyrénées-Atlantiques) kaj diaspore ĉefe en Meksiko, Argentino kaj Usono
Eŭska Aŭtonoma Komunumo kaj Navaro (Hispanio)
Reĝa akademio de la eŭska lingvo (Euskaltzaindia)
Vizitu vikipedion en la eŭska lingvo!
v • d • r
santu izan bedi zure Izena,
eta ez gu tentaldira eraman,
La eŭska lingvo (eŭske: euskara), baska aŭ vaska lingvo,[1] estas lingvo parolata de eŭskoj en Eŭskio, regiono de nordorienta Hispanio kaj sudokcidenta Francio. Lingvistoj kredas, ke la eŭska estas izolita lingvo aŭ pli klare senparenca lingvo, do ke neniu alia lingvo estas en la sama lingva familio kun ĝi.
Laŭ la censo de 1991, la eŭska havas 660 000 denaskajn parolantojn (plejparte dulingvajn)[2]. El tiuj 500 000 loĝas en la parto de Eŭskio, kiu apartenas al Hispanio. Ankaŭ estas sufiĉe multaj denaskaj eŭsk-parolantoj ekster Eŭskio, tiel ke la tuta nombro de denaskaj parolantoj eble eĉ atingas 800 000.
3.3 La eŭska kaj ĵargonoj
5 Eŭskaj vortoj en Esperanto
6 Lernolibroj kaj vortaroj por Esperanto-parolantoj
Malsimile al la plejmulto da lingvoj en Eŭropo, la eŭska ne estas hindeŭropa lingvo, kaj nuntempe ne ekzistas konata lingvo parenca je ĝi. Praformo de la eŭska ekzistis en Eŭropo antaŭ la alveno de la hindeŭropaj lingvoj. Tial, ofte ĝi estas nomata "la plej antikva lingvo de Eŭropo".
Lingvistoj ne konsentas pri ĝia origino. Pli modernaj hipotezoj ligis ĝin al iu el kaŭkaziaj lingvoj aŭ al la Ibera lingvo. Kvankam lingvistoj kapablas legi sed ne kompreni la iberan, ili rimarkis kelkajn trajtojn kaj radikojn similajn, sed ne certas, ĉu la kaŭzo estas parenceco aŭ najbareco.
Pli detalaj informoj troveblas en la artikolo Eŭskiberismo.
Ankaŭ kartveloj nomas sin "iberoj" kaj opinias ke kartvela kaj eŭska lingvoj estas parencaj, kun komuna origino en norda parto de Afriko antaŭ kelkmil jaroj. Malgraŭ klopodoj neniam eblis trovi verajn paralelojn inter la kartvela kaj la eŭska, escepte hazardaj kiel la uzado de ergativaj konstruaĵoj.
Certe estas, ke la eŭska lingvo estis antaŭe parolata pli vaste; multaj nomoj de homoj en antikva Akvitanio registritaj de la Romianoj estas tradukeblaj per eŭska etimologio. Lingvisto Larry Trask[3] studis la menciitajn kaj aliajn hipotezajn parencojn kaj konkludis ke la nura konata parenco estas la akvitana lingvo. Laŭ unu teorio, la praeŭska estis parolata plurloke en Eŭropo antaŭ la alveno de la hindeŭropaj lingvoj.
Kiam alvenis Romiaj koloniistoj al Iberio kaj Gaŭlio, la Eŭskoj jam dum pluraj jarcentoj estis najbarantaj la unuajn hindeŭropanojn, nome Keltojn. Tamen tiuj lasis malmultege da trajtoj en la Eŭska lingvo.
Dum la eka Mezepoko, ĝia parolantaro etendiĝis orienten laŭ Pireneoj kaj suden en Rioĥo. Probable ankoraŭ restis parolantaro en Akvitanio.
Ĝi interefikis kun samteritoriaj latina, hispana, gaskona kaj okcitana lingvoj (la Franca ankoraŭ ne uzatis en suda Francio). Antaŭ la kristana rekonkero de Iberio ĝi ankaŭ kontaktetis kun lingvoj araba, mozaraba kaj hebrea. Lingvistoj hipotezas, ke la kvinvokala fonemaro de la hispana lingvo estas influo de la eŭska. De la esplorado de Louis Lucien Bonaparte, oni agnoskas plurajn dialektojn: biskaja, gipuska, Lapurda, malsupra navara, supraj navaraj.
La unua teksto trovata eŭske estas mezepokaj glosoj inter latinaj linioj en monaĥejo San Millán de Yuso (San Millán de la Cogolla, Rioĥo).
Moderna epoko[redakti | redakti fonton]
La unua longa verkaĵo estas Linguae Vasconum Primitiae (16-a jarcento), goliardeca libro de pastro Beñat ETXEPARE. Dum Renesanco, burĝoj de Baiona kaj Protestantoj pelis la presadon de eŭskaj libroj. En la postaj jarcentoj, la lingvo restis kampara afero, kaj urbanoj kaj kleruloj preferis ĉu la hispanan ĉu la francan. La katolika eklezio predikis per ĝi. Dum jarcentoj, la malmultaj postrestantaj eŭsklingvaj libroj estis nur religiaj.
La unua plena gramatiko aperis en 1729.
Nuntempa epoko[redakti | redakti fonton]
La unua ĵurnalo eŭsklingva aperis en San-Francisko inter migrintoj.
Fine de 19-a jarcento, la lingvo iĝis simbolo por Eŭska naciismo. Sabino Arana elpensis ortografion kaj multajn neologismojn por anstataŭi la latinidaĵojn. El tiu, restas ĉefe personnomoj kaj vortoj pri naciismaj konceptoj.
Nuntempe, ĝi estas kunoficiala lingvo en Eŭska Aŭtonoma Komunumo kaj partoj de Navaro, sub protekto de Hispana Konstitucio de 1978. Eŭska televido dediĉas kanalon al ĝi, kaj pluraj radiostacioj elsendas muzikon kaj novaĵojn eŭske. Akademio (Euskaltzaindia) kreis komunan kleran dialekton (euskara batua, "unuigita eŭska lingvo", moknome euskeranto) baze je gipuska dialekto. Tamen, plimulto da eŭskoj ne komprenas la eŭskan, kaj pluraj nur pasive aŭ hejme uzas ĝin. Praktike, ĉiu eŭskiano parolas aŭ la hispanan aŭ la francan.
Dum la diktaturo de Francisco Franco la Eŭska estis kontraŭleĝigita en Hispanio. Bizaraj metodoj estis uzataj en provo tute forviŝi ĝin, ĉar ĝi estis konsiderita minaco kontraŭ la unueco de la Hispana ŝtato. Interalie, se infanoj parolis ĝin lerneje, ili ricevis punon. Rezulte de tio, tuta generacio estis hispanigita, kaj nur subtera movado vivtenadis la lingvon. Post la reĝima ŝanĝo, la Eŭska "ekfloris", kaj abundo da literaturo, muziko, kaj eĉ filmoj ekaperadis. Ĉiukaze, la denaska parolantaro daŭre malkreskis, kaj nur la futuro povos montri, ĉu la lastjara laborego de diversaj Eŭskaj organizoj sufiĉos por bremsi tiun evoluon. Certas, ke nun pli multaj homoj ol iam antaŭe lernadas la Eŭskan, kaj multaj el ili jam fariĝis euskaldunberriak - "novaj" eŭsklingvanoj.
La regiono aperanta supre (ruĝe)ne reprezentas la realon. Se ni volus reprezenti la lokon kie oni parolas denaske la eŭskan, la teritorio estus kvinono maksimume rilate al tiu de la raporto. La Eŭska Aŭtonoma Komunumo enhavas tri provincojn: Biskajo, Gipusko kaj Alavo. Gipusko estas la provinco kie la eŭska estas pli disvastigita. En la okcidenta duono de Biskajo, samkiel en la plej parto de Alavo, la plimulto ne parolas la eŭskan. Aliflanke, Alavo ĉirkaŭas grandan teritorion nomata Condado de Treviño apartenanta al la Kastilia Komunumo. Pri la komunumo ĉartrajta Navaro, nur en la nordokcidenta parto la eŭska estas gepatra lingvo. Ekzistas pluraj versioj de eŭska en diversaj zonoj, kio okazigas miskomprenojn inter la eŭskparolantoj men. En 1968 la "batua" (unuigita lingvo) estis kreita.
La Eŭska elparolo[redakti | redakti fonton]
La Eŭska alfabeto havas la sekvajn literojn:
Vokaloj: A, E, I, O kaj U. Ĉiuj estas prononcataj kiel esperante.
En la Zubera dialekto ekzistas plia vokalo: Ü, kiu estas elparolata kiel franca U - ĝi estas anstataŭita de U en aliaj dialektoj.
Konsonantoj: B, D, F, G, H, J, K, L, M, N, P, R, T estas prononcataj kiel esperante.
DD reprezentas moligitan D. (iom simila al hungara gy kaj rusa дb).
H prononcatas nur en Nord-Eŭskio.
J prononcatas kiel esperanta Ĥ en Sud-Eŭskio, kiel J en Nord-Eŭskio kaj kiel Ĵ en Zubera dialekto[4].
LL prononcatas kiel hispana LL.
IN prononcatas kiel hispana Ñ.
R prononcatas forte antaŭ konsonanto, malforte antaŭ vokalo - povas okazi konfuzo en vortfino, kie ĝi reprezentas ĉu R, ĉu RR, kiuj fakte estas 2 apartaj fonemoj.
S prononcatas meze inter esperantaj S kaj Ŝ.
TS reprezentas kombinon de T kaj S.
TT reprezentas moligitan T. (iom simila al hungara ty kaj rusa Tb).
TX reprezentas kombinon de T kaj X kaj prononcatas kiel esperanta Ĉ.
TZ reprezentas kombinon de T kaj Z kaj prononcatas kiel esperanta C.
X prononcatas kiel esperanta Ŝ.
Z prononcatas kiel (senvoĉa!) S tuj malantaŭ la dentoj. En kelkaj variantoj de la Eŭska la tradicia diferenco inter S kaj Z (kaj TS kaj TZ) malaperis.
(Noto: Mankas klarigi la elparolon de TS kaj la elparolaj ŝanĝoj.)
Gramatiko[redakti | redakti fonton]
Nuntempe, granda parto el la vortokvanto estas latiniddevena. Tamen la kerno de la vortostoko restas nehindeŭropa, kion pravigas rigardo je ajna Eŭska teksto; ekzemple: bihotz "koro", buru "kapo", beltz "nigra", egun "tago", hamaika "dek unu", joan "iri", hondartza "strando", itsaso "maro", zakur "hundo", gabe "sen". Ne ekzistas akuzativo, sed ergativa sufikso -k markas la subjekton en objektohavaj frazoj: Gizona dator "La viro venas", sed Gizonak emakumea ikusten du "La viro vidas la virinon". La preferata vortordo estas subjekto objekto verbo, kaj kazojn markas sufiksoj kaj postpozicioj.
La nombrosistemo estas bazita je 20 anstataŭ 10. (Ekz.: 10 hamar, 20 hogei, 30 hogei ta hamar, 130 ehun ta hogei ta hamar). Ankaŭ la franca montras tiajn emojn pro kelta influo.
La vokalaro de la norma dialekto estas la sama kiel en Esperanto. Al la konsonantoj mankas interalie v kaj vortkomenca r: taberna "taverno", irrati "radiostacio". Konsonantkombinoj entute maloftas. Kie Esperanto distingas inter du sonoj S kaj Ŝ (kaj C kaj Ĉ), la Eŭska havas tri: Z (= antaŭdorsa-denta, tio estas, apud-denta s), S (= langopinta-alveola, ne-denta s), X (= ŝ) (kaj ankaŭ afrikatajn TZ, TS, TX). Duoblaj literoj dd, ll, ñ ("nn"), tt reprezentas palataligitajn versiojn de la respektivaj unuopaj literoj.
Verboj[redakti | redakti fonton]
Verboj de tipo "NOR" (KIU - subjekto)
IZAN estas la unua help-verbo de la eŭska lingvo, konjugaciebla en "NOR"
EGON, ETORRI, IBILI, JOAN estas kelkaj el la malmultaj plene konjugacieblaj verboj
Verboj de tipo "NOR-NORK" (KIUN-KIU - objekto-subjekto)
EDUKI kaj JAKIN estas eŭskaj verboj konjugacieblaj en "NOR-NORK"
Verboj de tipo "NOR-NORK" (KIUN-KIU - objekto-subjekto)
UKAN estas la dua help-verbo de la eŭska lingvo, konjugaciebla en "NOR-NORK"
Verboj de tipo "NOR-NORI-NORK" (KIUN-AL KIU-KIU - objekto-dativo-subjekto)
UKAN estas la dua help-verbo de la eŭska lingvo, ankaŭ konjugaciebla en "NOR-NORI-NORK"
-as ĝin al mi
-as ĝin al vi
-as ĝin al li/ŝi/ĝi
-as ĝin al ni
-as ĝin al vi
-as ĝin al ili
-as ilin al mi
-as ilin al vi
-as ilin al li/ŝi/ĝi
-as ilin al ni
-as ilin al vi
-as ilin al ili
-is ĝin al mi
-is ĝin al vi
-is ĝin al li/ŝi/ĝi
-is ĝin al ni
-is ĝin al vi
-is ĝin al ili
-is ilin al mi
-is ilin al vi
-is ilin al li/ŝi/ĝi
-is ilin al ni
-is ilin al vi
-is ilin al ili
Ĉefa fonto : Le Basque Unifié (Initiation) (Euskara Baturako Hastapenak), © Assimil, 1996
Nombroj[redakti | redakti fonton]
Artikoleto "Nova gaela numerala sistemo" de Garbhan MacAoidh aperinta en revuo Monato de Novembro 1993, sciigas nin, ke "la parolataj keltaj lingvoj uzas, en numerado post dek naŭ, ne la decimalan sistemon, sed la pli antikvan bazitan sur la nombro dudek". Ĝi krome atentigas, ke "Spuroj de tiu malnova sistemo troviĝas ankoraŭ en kelkaj ne keltaj eŭropaj lingvoj, ekzemple en la franca kaj dana, kaj en biblia angla".
Estas interese rimarki, ke ankaŭ la eŭska lingvo uzas tian kalkulsistemon.
Jen la numerala sistemo de la eŭska lingvo :
2 x 20 + 10
3 x 20 + 10
4 x 20 + 10
(Ekzistas dialektaj variantoj, sed la principo estas ĝenerala.)
Tiu kalkulsistemo estas rimarkinde kohera. Nombroj de 11 ĝis 19 uzas radikon "hama", dek, plus aldonan ciferon, similan al tiu de la unua kolumno, krom 11, kiu ŝajne estas formita per aldono de praa formo de cifero unu. Nombroj de 20 ĝis 90 uzas radikon "hogei", kiu povas esti multiplikata per 2 ("berr" = re-), 3 kaj 4. Laŭ-necese, oni aldonas "ta hamar", "ta hamaika", "ta hamabi"... tio estas "kaj 10", "kaj 11", "kaj 12"... Tia kohereco montras lingvan stabilecon, kvazaŭ la sistemo restus senŝanĝa ekde la komenco.
Kiel antaŭ-anoncite, tia kalkulsistemo troviĝas en keltaj kaj kelkaj eŭropaj lingvoj. Kvankam la vortoj estas malsamaj, tio eble montras ian universalecon de la homa pensmaniero aŭ elturniĝemo, kiel kalkuli, kiam ankoraŭ ne ekzistis kalkuliloj kaj komputiloj.
La eŭska kaj ĵargonoj[redakti | redakti fonton]
Pro ĝia aparteco, eŭskaj vortoj estis inkluzivitaj en hispangramatikaj ĵargonoj, kiujn nomadaj laboristoj el pluraj vilaĝoj de Hispanio uzis por kaŝi siajn interparolojn kontraŭ fremduloj. Foje la vortoj ŝanĝis signifon por esti pli nerekoneblaj. Surprizas, ke tiuj vilaĝoj neniam estis en eŭsklingva lando, kaj la migrado de la laboristoj malofte atingis Eŭskion. Ekzemploj de tiaj ĵargonoj estas mingaña ( [minganja], el eŭska mihingaina, "la lango") el Fuentelsaz kaj Milmarcos (Guadalajara), mascuence ( [maskŭense], el hispanlingva vascuence, "eŭska lingvo") kaj gacería [gaseria] el Cantalejo (Segovia).
Literaturo[redakti | redakti fonton]
Pli detalaj informoj troveblas en la artikolo Eŭsklingva literaturo.
Ekzistas tradukoj en Esperanto de verkoj de:
Eŭskaj vortoj en Esperanto[redakti | redakti fonton]
roko[5], Eŭska (aŭ Vaska), bojno (ĉapspeco), ĉamaro (virina vesto el la jarcentoj 15-a kaj 16-a), zarzuelo (muzikteatro hispania), silueto[6], bizara[7], foruo[8].
Lernolibroj kaj vortaroj por Esperanto-parolantoj[redakti | redakti fonton]
Aitor Arana, Wim Jansen. Ni lernu la eŭskan. Eŭska Esperanto-Asocio, 2016.
Aitor Arana. Eŭska-Esperanta Esperanta-eŭska vortaro / Euskara-esperantoa Esperantoa-euskara hiztegia. Eŭska Esperanto-Asocio / Erroteta, 2015
Referencoj[redakti | redakti fonton]
↑ Pli proksime al la hispana elparolo estus baska. Pri tio rigardu ĉe Wim Jansen, Leksikografia dilemo en Esperanto: ĉu baska, eŭska aŭ vaska?; la aŭtoro cerbumas pri la historio de tiuj tri vortoj en diversaj najbaraj lingvoj kaj proponas uzadon de eŭska kaj duarange baska, sed evitindon de vaska. Beletra Almanako, nº 22, Mondial, Novjorko, Februaro 2014, paĝoj 94-99.
↑ Larry Trask, The History of Basque, Londres (1997),  ISBN 0-415-13116-2, reeldonita de Routledge,  ISBN 978-0415131162 , parte alirebla en Google Books kaj en Amazon (konzultitaj 22-11-2013).
↑ Le basque pour les nuls, paĝo 19
↑ Etimologio necertas, sed povas veni el Eŭska harroka (laŭ André Cherpillod)
↑ Laŭ eŭski-devena franciano Etienne de Silhouette, iom grava politikisto dum la 18-a jarcento - norm-eŭske Zuloeta: Truarego (Zulo "truo" + -eta "ejo abunda je")
↑ Eŭske: bizar = barbo
↑ El latina forum
Vidu ankaŭ[redakti | redakti fonton]
Nombroj en diversaj lingvoj
Eksteraj ligiloj[redakti | redakti fonton]
Kategorio Eŭska lingvo en la Vikimedia Komunejo (Multrimedaj datumoj)
Eŭska lingvo en la Vikivortaro (Universala vortaro)
Eŭska lingvo en Vikinovaĵoj (Liberaj novaĵoj)
[[::eu|Vikipedio]] en Eŭska lingvo (Reta enciklopedio)
Informoj pri Eŭskio kaj la Eŭska lingvo:
Angle, Eŭske, France, Germane, Hispane
Assimil: Iniciación al Euskara
Assimil: Le Basque Unifié (Initiation)
Assimil: Le Basque de poche (el Retarkivo 2011)
Le basque pour les nuls
Akademio de Eŭska Lingvo, (eŭske, hispane, france kaj angle).
Popola Akademio de Eŭska Lingvo, konservanta dialektojn.
v • d • r
Eŭsklingva Vikivortaro en nuksoŝelo
Nire eztabaida: Mia diskuto
Nire jarraipen zerrenda: Mia atentaro
Nire ekarpenak: Miaj kontribuoj
Saioa hasi/Kontua sortu: Ensaluti / Krei novan konton
Lankide orrialdea: Vikipediista paĝo
Aldaketa txikia: Ĉi tiu ŝanĝo estas redakteto
Artikulua jarraitu: Atenti ĉi tiun paĝon
Orrialdea gorde: Konservi ŝanĝojn
Aldaketak erakutsi: Montri ŝanĝojn
Aldatzeko laguntza: Helpo pri redakto
Kodea ikusi: Vidi fonton
Historia ikusi: Vidi historion
Orrialde hau jarraipen zerrendan gehitu: Aldoni tiun ĉi paĝon al via atentaro
Orrialde hau jarraipen zerrendatik kendu: Forigi tiun ĉi paĝon el via atentaro
Aldaketa berriak: Lastaj ŝanĝoj
Ausazko orrialdea: Hazarda paĝo
Honanzko lotura duten orriak: Ligiloj ĉi tien
Lotutako orrietako aldaketak: Rilataj paĝoj
Fitxategia igo: Alŝuti dosieron
Orrialde bereziak: Specialaj paĝoj
Lotura iraunkorra: Konstanta ligilo
Orri honen datuak: Informoj pri la paĝo
Artikulu hau aipatu: Citu ĉi tiun artikolon
Beste hizkuntzak: Aliaj lingvoj
Ikus, gainera: Vidu ankaŭ
Kanpo loturak: Eksteraj ligiloj
Orrialde berria: Nova paĝo
Ĉi tiu artikolo estas akceptita en la liston de elstaraj artikoloj.
Tiu ĉi artikolo estis artikolo de la semajno en la 45-a semajno de la jaro 2006.
Paĝoj kiuj uzas ISBNajn magiajn ligilojn
Artikoloj de la semajno en 2006
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 12:15, 23 aŭg. 2017.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj